VIDEO | Henri Drell püstitas Prantsusmaa kõrgliigas isikliku punktirekordi
Henri Drelli koduklubi Roanne Chorale kaotas Prantsusmaa korvpalli kõrgliigas võõrsil Paris Basketballile 107:120.
Roanne'i ridades kolmanda mängu pidanud Drell jõudis Prantsusmaal esmakordselt kahekohalise punktiarvuni. Ta viskas 23 minuti jooksul 10 punkti (kahesed 3/1, kolmesed 3/2, vabavisked 2/2), võttis kaks lauapalli, andis kaks söötu, tegi kaks vaheltlõiget ja blokeeris ühe viske.
Suurema osa kohtumisest umbes 20-punktilist eduseisu hoidnud Pariisi klubi resultatiivseim oli 23 punktiga Aamir Sims, Roanne'i kasuks viskas 30 punkti Ronald March.
Viienda mängu järjest kaotanud Roanne hoiab 14 võidu ja 17 kaotusega tabelis 12. kohta. Põhihooaja lõpuni jääb kolm mängu ja veerandfinaali pääsemise võimalused on Roanne'i jaoks kahanenud väga napiks. Praegu kaheksandat kohta hoidval Gravelines-Dunkerque'il on 16 võitu.
Paris - Roanne'i mängu tipphetked (video teises pooles on ka kaks Drelli korvi):